**Ministru kabineta noteikumu projekta**

**„****Grozījums Ministru kabineta 2013.gada 8.oktobra noteikumos Nr.1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 21.1 panta devītā daļa, Veterinārmedicīnas likuma 12.pants un 53.panta pirmās daļas 5.punkts, Dzīvnieku barības aprites likuma 3.panta ceturtā daļa, Likuma par budžetu un finanšu vadību 5.panta devītā daļa un Farmācijas likuma 12.panta otrā daļa.Ministru kabineta 2013.gada 3.decembra sēdes protokola Nr.64 21.§ 2.punkts. |
| 2. | Pašreizējā situācija un problēmas | Patlaban ir pieņemti Ministru kabineta 2013.gada 8.oktobra noteikumi Nr.1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem” (turpmāk – noteikumi Nr.1083), kas stāsies spēkā 2014.gada 1.janvārī.Saskaņā ar Eiropas Komisijas 2008.gada 8.decembra Regulas Nr.1235/2008, ar ko nosaka sīki izstrādātus īstenošanas noteikumus Padomes Regulai (EK) Nr.834/2007 par bioloģisko produktu importēšanas kārtību no trešām valstīm (turpmāk – Regula Nr.1235/2008), 19.panta 4. un 5.punktu dalībvalsts kompetentā iestāde var izsniegt atļaujas produktu ievešanai līdz 2014.gada 1.jūlijam, ja importējamie produkti ir preces, kuru bioloģisko ražošanu trešajā valstī ir kontrolējusi kontroles institūcija, kas nav iekļauta saskaņā ar Regulas Nr.1235/2208 10.pantu izveidotajā sarakstā.Ministru kabineta 2013.gada 3.decembra sēdē ir pieņemti Ministru kabineta noteikumu projekti „Grozījumi Ministru kabineta 2009.gada 26.maija noteikumos Nr.485 „Bioloģiskās lauksaimniecības uzraudzības un kontroles kārtība””, kas nosaka kārtību, kādā Pārtikas un veterinārais dienests (turpmāk – dienests) izsniedz atļauju bioloģiskās lauksaimniecības produktu importam no trešajām valstīm, un „Grozījums Ministru kabineta 2010.gada 28.decembra noteikumos Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu”” (turpmāk – noteikumi Nr.1231), kas nosaka maksas apmēru par minētās atļaujas sagatavošanu un izsniegšanu.Noteikumi Nr.1231 ir spēkā līdz 2013.gada 31.decembrim. Ar 2014.gada 1.janvāri stājas spēkā noteikumi Nr.1083, kurus nepieciešams grozīt, lai saskaņotu normatīvos aktus un noteiktu maksas apmēru par atļaujas bioloģiskās lauksaimniecības produktu importam no trešajām valstīm sagatavošanu un izsniegšanu, kas būtu spēkā arī pēc tam, kad 2013.gada 31.decembrī noteikumi Nr.1231 zaudēs spēku.Noteikumos Nr.1231 noteiktā pakalpojuma cena latos noteikumos Nr.1083 tiks aizstāta ar cenu *euro* atbilstoši *Euro* ieviešanas kārtības likuma 6.pantā paredzētajam principam, kas balstīts uz Eiropas Savienības Padomes noteikto valūtas maiņas kursu un matemātiskās noapaļošanas principiem.Ministru kabineta 2013.gada 3.decembra noteikumu Nr.1381 „Grozījums Ministru kabineta 2010.gada 28.decembra noteikumos Nr.1231 „[Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu](http://likumi.lv/doc.php?id=223619)” 2.punkts paredz, ka noteiktās maksas par atļaujas bioloģiskās lauksaimniecības produktu importam no trešajām valstīm sagatavošanu un izsniegšanu summa latos (Ls 249,50) atbilst 355 *euro*. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Sagatavots Ministru kabineta noteikumu projekts „Grozījums Ministru kabineta 2013.gada 8.oktobra noteikumos Nr.1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem”” (turpmāk – noteikumu projekts), kas nosaka maksas apmēru par atļaujas sagatavošanu un izsniegšanu bioloģiskās lauksaimniecības produktu importam no trešajām valstīm *euro* valūtā.Dienesta sniegtajam pakalpojumam – atļaujas izsniegšanai – nepiemēros pievienotās vērtības nodokli saskaņā ar Pievienotās vērtības nodokļa likuma 3.panta astoto daļu, jo pakalpojums tiek sniegts valsts pārvaldes uzdevumu ietvaros. Saskaņā ar Regulas Nr.1235/2008 19.panta 4. un 5.punktu atļaujas bioloģiskās lauksaimniecības produktu ievešanai var izsniegt dalībvalsts kompetentā iestāde. Pārtikas aprites uzraudzības likums nosaka, ka Latvijā kompetentā iestāde ir dienests – likuma 21.panta otrās daļas 4.punkta „c” apakšpunkts nosaka, ka dienesta funkcija ir izsniegt atļauju bioloģiskās lauksaimniecības produktu importam no trešajām valstīm.Šīs anotācijas I sadaļas 2.punktā minētās problēmas noteikumu projekts atrisinās pilnībā. |
| 5. | Projekta izstrādē iesaistītās institūcijas | Pārtikas un veterinārais dienests |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība tika nodrošināta Ministru kabineta noteikumu projektu „Grozījumi Ministru kabineta 2009.gada 26.maija noteikumos Nr.485 „Bioloģiskās lauksaimniecības uzraudzības un kontroles kārtība”” (izsludināts Valsts sekretāru sanāksmē 2013.gada 22.augustā (VSS – 1658)) sagatavošanas gaitā. Minētā projekta anotācijā tika norādīts, ka maksa par atļaujas sagatavošanu un izsniegšanu bioloģiskās lauksaimniecības produktu importam no trešajām valstīm ir plānota Ls 250,00 apmērā. Šis projekts tika saskaņots ar biedrību „Lauksaimnieku organizāciju sadarbības padome” un ievietots Zemkopības ministrijas tīmekļa vietnē. |
| 7. | Cita informācija | Nav**.** |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projekts attiecas uz uzņēmējiem, kas vēlēsies ievest bioloģiskās lauksaimniecības produktus no trešajām valstīm. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Operators pats segs izmaksas, kas radīsies, dienestam sagatavojot un izsniedzot atļauju izsniegšanu bioloģiskās lauksaimniecības produktu importam no trešajām valstīm. Par iesniegto dokumentu pārbaudi, atļaujas sagatavošanu un izsniegšanu operators maksās 355,00 *euro* (Ministru kabineta 2010.gada 28.decembra noteikumos Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu”” noteiktā maksa ir Ls 249,50). |
| 4. | Tiesiskā regulējuma nefinansiālā ietekme | Noteikumu projekts paredz uzlabot bioloģiskās lauksaimniecības produktu importu no trešajām valstīm. |
| 5. | Administratīvās procedūras raksturojums | Operators, kas no trešajām valstīm vēlas importēt bioloģiskās lauksaimniecības produktus Latvijā, iesniedz dokumentus dienestam. Dienests pārbauda dokumentus, izvērtē operatora iesniegto dokumentāciju, ko ir apstiprinājusi kontroles institūcija trešajā valstī, kā arī sagatavo un izsniedz atļauju bioloģiskās lauksaimniecības produktu importam no trešajām valstīm. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

*Anotācijas III sadaļa – projekts šo jomu neskar.*

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Ministru kabineta 2013.gada 3.decembra sēdē pieņemti Zemkopības ministrijas sagatavotie Ministru kabineta noteikumu projekti:1) „Grozījumi Ministru kabineta 2009.gada 26.maija noteikumos Nr.485 „Bioloģiskās lauksaimniecības uzraudzības un kontroles kārtība””, kas nosaka kārtību, kādā dienests izsniedz atļaujas bioloģiskās lauksaimniecības produktu importam no trešajām valstīm;2) „Grozījums Ministru kabineta 2010.gada 28.decembra noteikumos Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu””, kas nosaka maksas apmēru par atļaujas bioloģiskās lauksaimniecības produktu importam no trešajām valstīm sagatavošanu un izsniegšanu. |
| 2. | Cita informācija | Nav. |

*Anotācijas V un VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

# Zemkopības ministre L.Straujuma

2013.12.12. 16:00

L.Gurecka

67027063, Linda.Gurecka@zm.gov.lv